भाजपा के लिए इस पूरे घटना क्रम में चित्त भी मेरी और पट्ट भी मेरी वाली स्थिती है। यदि लालू झुकते हैं और उनके बेटे कैबिनेट से बाहर आते हैं तो लालू की सियासी ताकत कम हो जाएगी और यदि लालू गठबंधन तोड़ते हैं तो राज्य की सत्ता की चाबी भाजपा के हाथ आ जाएगी। भाजपा के पास विधासभा में 53 सीटें हैं और यदि भाजपा नीतीश को समर्थन दे देती है तो नीतीश लालू के बिना भी राज्य के मुख्यमंत्री बने रह सकते हैं।